


Versenyképtelenséget és 
elszegényedést hoz a , sárga 
veszedelem" költségvetési tervezete 


A benyújtott költségvetési tervezet szerint jövő- 
re tovább folytatódik a megszorításokra épülő 
gazdaságpolitika, miközben a kormány a terve- 
zett intézkedésekkel jelentősen rontja a magyar 
gazdaság növekedésének esélyeit — áll Volner 
János frakcióvezető-helyettes közleményében. 
A tervbe vett intézkedések miatt folytatódik a 
magyar emberek tömeges elszegényedése és a je- 
lenleg 4 millió létminimum alatt élő számának 
további, százezres nagyságrendű növekedése, a 
2010 óta másfélszeresére nőtt kivándorlási kedv 
élénkülése várható — emeli ki a radikális hon- 
atya. 

Komoly kockázatokat hordoznak a költségve- 
tés megszokottan hurráoptimista növekedési 
adatai: miközben a kormány a beruházások 
több évi zuhanása után jövőre annak változat- 
lanságát valószínűsíti, ezzel párhuzamosan 1,6 
százalékos GDP-növekedéssel számol — sorolja 
a fideszes előterjesztés hibáit a képviselő. A Job- 
bik szerint ez nem csak a tervezett költségvetési 
hiány jelentős túllépését, hanem a korrekció ér- 
dekében az eddigi gazdaságpolitikai logikának 
megfelelően újabb megszorító jellegű kormány- 
zati intézkedéseket is eredményezhet. 

A Jobbik a költségvetés tervezetének visszavoná- 
sára szólítja fel a Fidesz-kormányt. Csak olyan 
költségvetést hajlandóak támogatni, amely a 
költségvetési hiánycél elérését nem a lakosság 
kizsigerelésével, a kifizethetetlen sárga csekkek 
számának emelésével, hanem a magyar gazda- 

ság motorjainak beindításával éri el. A Jobbik 
szerint az értékteremtő folyamatok beindításá- 
ra, munkahelyek megteremtésére, a dolgozó, 
adót fizető emberek számának növelésére, az 
életszínvonal hosszú távon is fenntartható nö- 
velését biztosító gazdaságpolitikára van szük- 
ség — zárul Volner János közleménye. 

Holokauszt és kettős mérce 





Abszurd, hogy a nemzetiszocialista rendszer 
visszásságainak tagadásáért, mint például 
a holokauszt kicsinylése, börtönbüntetés 
jár, de a kommunista uralom rémtetteinek 
relativizálásáért semmi — jelentette ki Szilá- 
gyi György, a Jobbik országgyűlési képvise- 
lője 

A politikus emlékeztetett, hogy 2010 júliusa 
óta a nemzetiszocialista, illetve akommunis- 
ta totális rendszerek által elkövetett bűnök 
tagadásáért, kétségbe vonásáért, vagy jelen- 
téktelen színben való feltüntetéséért a Bünte- 
tő Törvénykönyv szerint három évig terjedő 
szabadságvesztés szabható ki. lehát bárki, 
bármelyik uralmi rendszer tetteit mentegeti, 
azonos törvényi tényállás alapján vonható fe- 
lelősségre. Elvben. A gyakorlatban azonban 
súlyos kettős mérce tapasztalható. 


Nagy Györgyöt a Fővárosi lörvényszék egy év 
hat hónap szabadságvesztéssel sújtotta három 
évre felfüggesztve, mivel Nagy még 2011-ben 
nagy nyilvánosság előtt tagadta a nemzetiszo- 
cialista rendszer által elkövetett bűnöket. A 
bíróság ítéletében arra is kötelezte a vádlottat, 
hogy a próbaideje alatt minden évben látogas- 
son el a fővárosi Holokausztmúzeumba vagy 
egy alkalommal Jeruzsálembe, a Jad Vasem 
Intézetbe vagy Lengyelországba, Auschwitzba, 
és látogatásáról készítsen beszámolót a pártfo- 
gó felügyelőjének. Szilágyi hangsúlyozta, ilyen 
mellékbüntetésre Magyarországon az Arany- 
bulla óta nem akadt példa. 

A nemzeti képviselő azonban ismét utalt arra, 
hogy Biszku Béla egykori kommunista bel- 
ügyminiszter még 2010-ben, néhány nappal 
a tényállás hatálybalépése után szintén ország- 
világ füle hallatára egy televíziós műsorban 
tagadta 1956 igazságát és a megtorlások jo- 
gosságára hivatkozott. Szilágyi György akkor 
büntetőfeljelentést tett Biszku ellen, ám a bí- 
róság az Alkotmánybíróság határozatát kérte 
az ügyben, vajon tényleg történt-e jogsértés 
vagy sem. Noha a bíró sürgősségi eljárást kért, 
a döntést másfél évvel később sem hozta meg a 
taláros testület. A honatya emögött azt a ma- 
gyarázatot látja, hogy az Alkotmánybíróság 
azért halogatja a határozathozatalt, mert nem 
képes a kormány számára jó döntést hozni. 





Különadók: áthárítva a lakosságra 


HEN Semmilyen előrelépés nem történt a különadók 


kivetése kapcsán, hiszen a távközlési adó eseté- 
ben egyértelmű, hogy a pluszterhet ismét a fo- 
gyasztókra hárítják a szolgáltatók — jelentette ki 
Z. Kárpát Dániel, a Jobbik országgyűlési kép- 
viselője. 

A szakpolitikus visszautalt a kormány korábbi 
érveire: a nagy piaci verseny miatt a telefon- 
társaságok nem fognak emiatt díjat emelni, és 
rámutatott, hogy a távközlési cégek mégis meg- 
teszik, hiszen egyikük közleménye szerint mind 
az SMS-ek díjait bruttó 1,96 forinttal emelik. A 
képviselő kiemelte, nincs válasz arra a kérdésre, 
hogy ha a kormány valóban ezeket a társaságo- 
kat kívánja jobban beemelni a közteher-viselés- 
be, miért nem egy fix adóformát vetett ki, példá- 
ul a forgalom vagy a mérleg szerinti eredményre? 
Az is jól látható, hogy a kialakult helyzet az 


egykulcsos adó rendszerének köszönhető, amely 


Magyarországon eleve kudarcra volt ítélve — 
szögezte le Z. Kárpát. Hangsúlyozta, ideje, 
hogy a kormány foglalkozzon végre a Jobbik 
által kidolgozott progresszív adócsomagjával, 
mely sokkal méltányosabb elveken nyugszik. 
A radikális honatya ismét felhívta a figyelmet 
arra, hogy igazságtalan és tarthatatlan, hogy a 
magasabb jövedelműek arányaiban kevesebbet 
adóznak. 

Fontos lenne az áthárítás tilalma, melyhez hat- 
hatós szankciók is párosulnak, és a jobbikos 
szakemberek fejében éppen ez a rendszer játszik 
kulcsszerepet, hiszen ebben az esetben valóban 
a mamutszolgáltatók és a multinacionális válla- 
latok csatornázódnának be a közteher-viselésbe. 
A szankciók köre igen széles lehet a pénzbünte- 
téstől egészen a szolgáltatói jog felfüggesztéséig 
— ismertette a csomag fontos elemét Z. Kárpát. 





Közöljék az elkövető származását is! 


A Jobbik szorgalmazza, hogy ne csak áldozati sze- 
rep esetén jelenjen meg a sértett hovatartozása, 
hanem az elkövető leírásánál is. Mirkóczki Ádám 
sajtótájékoztatóján közölte: javaslatot fognak be- 
nyújtani a kettős mérce ellen. 

A Jobbik szóvivője elmondta: a bűnözési híradá- 
sokban kettős mérce uralkodik, mivel az érintet- 
tek hovatartozása, származása csak akkor fontos, 
ha áldozati szerepkörben vannak. Mirkóczki 
Ádám szerint ez csak az etnikai feszültségeket ge- 
nerálja, károsan azt sugallja, hogy egyre erősödik 
a rasszizmus és idegengyűlölet Magyarországon. 

Épp ezért a nemzeti radikális párt indítványozza, 
hogy vagy közöljék egyenesen az elkövető hova- 
tartozását is, vagy egyik esetben se tegyenek így. 
Leszögezte: az Egyesült Államokban is teljesen 
természetes, hogy a híradásokban, statisztikák- 
ban közlik a gyanúsított bőrszínét is, mégsem 
okoz közfelháborodást. 

A politikus idézte Orbán Viktort is, aki szerint 
, elmúltak az idők, amikor súlyos, emberisé- 
get megrázó bűncselekmények megtorlatlanul 
maradtak volna". Mirkóczki rámutatott: a kor- 

mány csak szavakban erős, ám tettekben nem 
következetes, majd felhozott két példát is erre 
a közelmúltból. Egyik esetben nemrég Székes- 
fehérváron raboltak ki tizenéves cigány fiatalok 
egy gyermeket, ám büntetésként mindössze fel- 
függesztettet kaptak, a másik esetben egy két 
évvel ezelőtti pécsi tanárverés szintén roma el- 
követőire szabtak ki a napokban hasonlóképp 
felfüggesztettet, pedig a tanár közfeladatot ellátó 
személy. 

A Jobbik felhívja a figyelmet: meg kell szüntetni 
a kettős mércét ebben az esetben is. Törvényja- 
vaslatot fognak benyújtanak, mivel a párt követ- 
kezetes abban a tekintetben, hogy szigorúan kell 
eljárni a büntetőügyekben. 


Tiltakozás az 556-os emlékművek 


eltávolítása ellen 


A Jobbik elfogadhatatlannak tartaná, ha a 
Kossuth tér átrendezése során a két 1956-os 
emlékművet is eltávolítanák. Murányi Levente 
"56-os elítélt és Novák Előd, a Jobbik képvi- 
selői a Forradalom Lángja előtt tartott sajtó- 
tájékoztatójukban közölték a párt javaslatait a 
térrendezéssel kapcsolatban. 

Murányi Levente közölte: a Jobbik egyetért a 
tér rendezésével és az 1944 előtti állapot visz- 
szaállításával, így Tisza és Andrássy szobrának 
visszahelyezésével is. Feltette viszont a kérdést, 
hogy biztosan most kellett belevágni ebbe az 
1,5 milliárdos kivitelezésbe, mikor rossz a költ- 
ségvetés helyzete? Murányi Levente aggódik 
amiatt, hogy az 56-os mementó jó helyre ke- 
rül-e a sortűzre emlékező zászlós emlékművel 
egyetemben. 

Novák Előd kifejtette: látta a látványtervet a 
Kulturális és Sajtóbizottság egyik ülésén, és 
azon nem szerepelt az egyik 1956-os emlékmű 





sem. Az ülésen ugyan közölték, hogy a terv még 
nem végleges, 56-os szervezetekkel sem tárgyal- 
tak még erről. Novák Előd közölte: hallani sem 
akarnak arról, hogy eltüntessék ezt a két memen- 
tót, de Károlyi szobra eltávolításának örülnek, 
azt részben saját sikerüknek is tartják. 

A jobbikos képviselő kijelentette: kormányzati 
önfényezés milliárdokat költeni látványberuhá- 
zásokra a recesszió közepén, olcsóbban lehetne 
kijönni olyan komolyabb helyreállításokkal, 
mint a szovjet szégyenemlékmű eltávolítása a 
szabadságról elnevezett téren. Ezt az építményt 
még a parlament egy részéből is látni — közölte. 





A kormánynak elgurult a gyógyszere 


A második Orbán-kormány folyamatosan csök- 
kenti a gyógyszerkassza finanszírozási mértékét 
és további forrásokat kíván elvonni a rendszer- 
ből, ami már a legszükségesebb gyógyszerellá- 
tást is veszélyezteti — figyelmeztetett Kiss Sán- 
dor, a Jobbik országgyűlési képviselője. 

A szakpolitikus kifejtette, a mai támogatási 
rendszer két egymástól jól elkülöníthető részre 
bontható. Egyrészt, az életmentő gyógyszerek 
és az azokkal élők körére, akik mintegy százez- 
ren vannak. Ha ezek az emberek nem kapják 
meg a gyógyszerüket, meghalnak. Hozzátette, 
ez a támogatási mérték mintegy 140 milliárd 
forintot tesz ki évente, ehhez hozzányúlni gya- 
korlatilag nem lehet. 

A második kör azoknak a betegeknek a köre, 
akik időszakosan, vagy folyamatosan szednek 
gyógyszert, ez éves szinten mintegy ötmillió 
embert érint. Ha a kormány a gyógyszerkasz- 
sza támogatását tovább kurtítja, mindenképpen 


erről a 140 milliárd forintról beszélhetünk mint 
mozgástérről — mutatott rá Kiss. — Ha a támo- 
gatások mértéke tovább csökken, akkor például 
a magas vérnyomásban szenvedők előbb rokkan- 
nak le és szorulnak rokkantnyugdíjra, a vércu- 
kor-betegek pedig inzulinkezelésre, tehát amit a 
Fidesz kormány most szeretne megspórolni, a jö- 
vőben annak többszörösét lesz kénytelen elkölteni 
az állam — tette hozzá. 

A Jobbik ezért elfogadhatatlannak tartja a gyógy- 
szertámogatás további csökkentését. Hozzátette, 
ha a szükséges gyógyszerfogyasztás tovább csök- 
ken, az számtalan kis vidéki patikát ellehetetlenít- 
het, munkahelyek szűnhetnek meg, a betegeknek 
sokkal többet kell vándorolniuk gyógyszerükért, 
s ez végső soron az ellátó rendszer teljes ellehetet- 
lenüléséhez és összeomlásához vezethet. 

Szükség lenne arra, hogy egy alacsony árú gyógy- 
szerár-palettát állítson fel a kormányzat — szögez- 


te le Kiss Sándor. 

